Jan Tro

Jan Tro (født 28. juli 1948) er en norsk jazzmusiker (kontrabass), komponist og førsteamanuensis i akustikk.

Som ung spilte han bass og piano i Kirkenes-bandet Icebeats som vant ukebladet Det Nyes nasjonale talentkonkurranse (1965). Etter at han flyttet til Trondheim for musikkstudier ved Norges tekniske høgskole (1972), medvirket han på Knutsen & Ludvigsens utgivelser (debutalbum 1970, Brunost no igjæn 1972, Tut 1974) og med Stig Nilsson på hans Brunost og sirup og brö (1978).  Samtidig var han musiker og komponist i jazzorkesteret Bodega Band, der han blant annet samarbeidet mye med medstudent Per Husby. Han ble slått til ridder av Polyhymnia for hans fortjenester for Studentersamfundets Orkester i 1971 og til kommandør i 1995. 

Etter at han var ferdig utdannet sivilingeniør samme sted (1973) var Tro forsker innen akustikk ved SINTEF (1974-86). Ved Institutt for musikk var han ivrig i storbandsammenheng, deriblant som musiker i Bodega Band og som medarbeider ved etableringen av, og undervisningen ved jazzlinja. 

Han er i dag amanuensis ved Institutt for teleteknikk og akustikk ved Norges teknisk-naturvitenskapelige universitet (1987-).hjemmeside med bilde fra NTNU Etter en tid som gjesteforsker i USA (1990-91) var han tilbake som  president i Norsk Akustisk Selskap (1992–94), samt med under etableringen av Norsk nettverk for Teknologi, Akustikk og Musikk der han var styremedlem (1995–99). 

Boken Ny musikkteknologi: en nøkkel til forståelse (1990) har bidrag fra Tro, som i sin forskning har arbeidet med hvordan musikk og lyd kan påvirke mottakeren.Aakervik, A.L. (1998): «Hysj ­ ikke en lyd!» , Gemini.no 4  Han var gjesteforsker i Italia (2004–05).

 Diskografi 
 Knutsen & Ludvigsen 
 Knutsen og Ludvigsen (1970)
 Brunost no igjæn? (1972)
 Knutsen og Ludvigsen nr. 3 – Tut (1974)
 Knutsen & Ludvigsens beste (1996)
 Knutsen & Ludvigsens vær'ste (1997)
 Dum og deilig: Knutsen & Ludvigsens beste (2008)
 Bodega Band 
 Bodega Band 2 (1974)
 Bodega Band 3 (1977)

 The Ice-Beats 
 What's That For?/Møte i Roma (1965)
 Humlens flukt/I'm Forever Blowing Bubbles (1965)

 Deltar på 
 Studentersamfundets Interne Teater: Åja (1971)
 Stig Nilsson: Brunost og sirop og brø (1977)
 Odin Records: Norsk jazz 1960–1980 (1983)
 Tove Karoline Knutsen: Veintetid (1984)
 Triola: Norwegian Instrumental Rarities (1995)
 Gemini Records: Distant Reports – Jazz From North Norway (2001)
 Melodisc: Aérien Voyage – Rare and Unreleased Grooves and Fusion from Norway (2003)
 Kjell Bartholsen: Arctic Bird (2008)
 Sigurd Bjørhovde Groups: Exit (2014)

 Referanser 

 Eksterne lenker  



Kategori:Personer tilknyttet SINTEF
Kategori:Norske jazzkomponister
Kategori:Norske jazzbassister
Kategori:Norske bassister
Kategori:Norske sivilingeniører
Kategori:Norske akustikere
Kategori:Personer fra Sør-Varanger kommune
Kategori:Førsteamanuenser